Source: http://www.bihon.ro/supercupa-romaniei-csm-oradea-u-bt-cluj-napoca/1697722
Timestamp: 2018-02-21 01:47:11+00:00

Document:
CSM Oradea a pierdut Supercupa României în ultima secundă - BIHON
CSM Oradea a pierdut Supercupa României în ultima secundă
la	15. septembrie 2016 20:33	 Reactualizat la:	 16. septembrie 2016 01:42
U BT Cluj-Napoca a învins CSM CSU Oradea cu 70-67 şi a câştigat Supercupa României.
FOTO: CSM Oradea - UT Cluj Napoca
FOTO: Spectatori la Supercupa
Protagonistele Supercupei au oferit, conform obiceiului, o încleştare dramatică, al cărei verdict a fost incert până la ultimul sunet al sirenei. U BT Cluj-Napoca a dispus din nou de CSM CSU Oradea, în cea de-a doua finală disputată la Arena „Antonio Alexe”, după cea din ediţia trecută a Cupei României. Victoria putea să revină la fel de bine echipei orădene, dar clujenii au gestionat mai bine finalul de meci.
Partida propriu-zisă s-a desfăşurat sub semnul unui pronunţat echilibru. Oaspeţii au început mai bine, şi-au adjudecat primul sfert, scor 15-19 şi s-au distanţat la zece puncte în cel secund, scor 20-30 (’15). Echipa noastră a realizat apoi un parţial de 13-0, trecând la conducere, scor 33-30, dar tot oaspeţii au avut avantaj la pauza mare, scor 33-34. Gazdele au dominat apoi sfertul trei, la finele căruia conduceau cu 52-49. Din nefericire, clujenii au jucat mai bine în ultimul sfert, aflându-se mai mult în avantaj pe tabelă.
Final „de infarct”
Ultimul minut a fost extrem de tensionat, oferind un recital al aruncărilor de trei puncte. CSM CSU a egalat printr-un coş de la distanţă al lui Pasalic, scor 64-64, după care Rasic, care a fost o veritabilă „piază rea” pentru echipa noastră, a înscris pentru 64-67. Orădenii au replicat prin Mirkovic şi scorul a devenit 67-67, când mai erau 42 de secunde de joc. Oaspeţii au ratat apoi atacul, Mirkovic interceptează mingea când mai erau 19 secunde, dar o pierde şi clujenii au şansa de a trece în avantaj. Rasic aruncă de la distanţă, ratează, dar Barro recuperează şi îi pasează aceluiaşi Rasic, care nu mai greşeşte a doua oară, închizând tabela la scorul de 67-70.
CSM CSU Oradea – U BT Cluj-Napoca 67-70 (15-19, 18-15, 19-15, 15-21)
CSM CSU Oradea: Mirkovic 19 (5×3), Zeno 11 (1), Mandache, Barnette 16, Petrişor, Nicoară 4, Denison 2, Ţîbîrnă 6 (1), Pasalic 9 (3), Nicolescu. Nu au jucat: Paşca, Sg. Pop. Antrenor: Cristian Achim. Asistent: Milan Mitrovic
U BT Cluj-Napoca: Adamovic 15 (3×3), Barro 4, Dykes 6 (1), Moldoveanu, Pushtozvonov 5 (1), Jucan 7 (1), Kuti 3 (1), Rasic 19 (4), Török 11. Nu au jucat: A. Mureşan, Brosser, Gheorghe. Antrenor: Mihai Silvăşan. Asistenţi: Dorin Pintea, Branko Cuic
Arbitri: Marius Ciulin – Ciprian Stoica, Alin Mircea Faur. Comisar FR Baschet: Radu Bucerzan
Taguri: CSM CSU Oradea, supercupa romaniei, U BT Cluj-Napoca

References: CSM 
 CSM 
 CSM 
 CSM 
 CSM 

CSM 

CSM 
 CSM